Պետական գույքի կառավարման վարչությանն ամրացված Երևան քաղաքի Քանաքեռ-Զեյթուն վարչական շրջանում գտնվող Սևակի փողոց 5/1 հասցեում գտնվող 6832 քառակուսի մետր մակերեսով հասարակական նշանակության շենքը կտրամադրվի ազգային անվտանգության ծառայությանը: Շենքն իր 0.8 հեկտար հողակտորով արժե 434 միլիոն դրամ: Կառավարության փետրվարի 1-ի նիստում պետգույքի կառավարման վարչության պետ Արման Սահակյանը կներկայացնի կառավարության համապատասխան որոշումը: Շենքը ԱԱԾ-ին կտրամադրվի ծառայողների համար բնակարաններ հատկացնելու նպատակով: